এস্কেপ(Esc) কি চাপ দিলে আপনি ইনসার্ট মোড থেকে বেরিয়ে পূনরায় কমান্ড মোডে প্রবেশ করতে পারবেন। কয়েকবার মোড পরিবর্তন করুন আর কিছুটা অভ্যস্ত হওয়া পর্যন্ত একই কাজ করতে থাকুন। এখন vi থেকে বের হওয়ার জন্য আপনি কমান্ড মোডে সুইচ করুন প্রথমে তারপর টাইপ করুন :q (colon q) এবং enter কি চাপুন। সম্ভবত আপনার প্রত্যাশানুযায়ী এটি বের না হয়ে একটি বার্তা প্রদর্শন করবে যেখানে একটি সতর্কতাস্বরূপ সে জানতে চাইবে আপনি ডকুমেন্ট সংরক্ষন করতে চান কি না? যেহেতু আমরা ডকুমেন্টটি সংরক্ষন করবো না তাই আমরা vi কে একটি কমান্ড দিব যাতে সে এই বার্তা প্রদশন না করে। তাই টাইপ করুন :q! (colon q exclamation mark) এবং enter চাপুন। এখন vi এডিটর থেকে বের হয়ে আপনি পূনরায় শেল এ যেতে পারবেন।